title: Decizia Parlamentului European din 23 aprilie 2009 privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea V - Curtea de Conturi

text:
               26.9.2009

               RO

               Jurnalul Oficial al Uniunii Europene

               L 255/78

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea V – Curtea de Conturi
   (2009/636/CE)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0419/2008) (2),

               —

               având în vedere raportul anual al Curții de Conturi, prezentat autorității care acordă descărcarea de gestiune, referitor la auditurile interne efectuate în 2007,

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),

               —

               având în vedere raportul auditorului independent privind conturile Curții de Conturi pentru exercițiul financiar 2007 (4),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (5),

               —

               având în vedere articolul 272 alineatul (10) și articolele 274, 275 și 276 din Tratatul CE,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0152/2009),

               1.

               acordă Secretarului General al Curții de Conturi descărcarea de gestiune pentru execuția bugetului Curții de Conturi aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 286, 10.11.2008, p. 1.

      (4)  JO C 318, 12.12.2008, p. 1.

      (5)  JO C 287, 10.11.2008, p. 111.

      (6)  JO L 248, 16.9.2002, p. 1.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea V – Curtea de Conturi
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0419/2008) (2),

               —

               având în vedere raportul anual al Curții de Conturi, prezentat autorității care acordă descărcarea de gestiune, referitor la auditurile interne efectuate în 2007,

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),

               —

               având în vedere raportul auditorului intern privind conturile Curții de Conturi pentru exercițiul 2007 (4),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (5),

               —

               având în vedere articolul 272 alineatul (10) și articolele 274, 275 și 276 din Tratatul CE,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0152/2009),

               1.

               constată că în 2007 Curtea de Conturi Europeană (CCE) a avut credite de angajament disponibile în valoare totală de 122 milioane EUR [2006: 114 milioane EUR (7)], cu o rată de utilizare de 90,21 %, sub rata medie a celorlalte instituții (93,82 %);

               2.

               reamintește că, în ceea ce privește exercițiul financiar 2007, conturile CCE au fost auditate de o firmă externă, PriceWaterhouseCoopers (în exercițiile precedente de către KPMG), care a ajuns la următoarele concluzii:

                           (a)

                           în ceea ce privește acuratețea conturilor aferente exercițiului financiar 2007: „[î]n opinia noastră, situațiile financiare prezentate oferă o imagine fidelă și reală a poziției financiare a Curții de Conturi Europene la 31 decembrie 2007, precum și a performanței financiare a acesteia și a fluxurilor de numerar pentru exercițiul încheiat la această dată, în conformitate cu Regulamentul (CE, Euratom) nr. 1605/2002 al Consiliului din 25 iunie 2002 [privind Regulamentul financiar aplicabil bugetului general al Comunităților Europene], cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a respectivului regulament al Consiliului și cu normele contabile ale Curții de Conturi Europene”; și

                           (b)

                           în ceea ce privește utilizarea resurselor financiare alocate Curții și caracterul adecvat al procedurilor de control în vigoare în timpul exercițiului financiar 2007: „nu am sesizat nimic care să ne determine să credem că, sub toate aspectele semnificative și potrivit criteriilor descrise anterior: (a) resursele alocate Curții nu au fost utilizate în scopurile pentru care au fost destinate; și (b) procedurile de control aplicate nu oferă garanțiile necesare pentru conformitatea operațiunilor financiare cu normele și reglementările în vigoare”;

               3.

               salută faptul că un nou sistem integrat de gestiune și control financiar (SAP), în funcțiune de la 1 ianuarie 2008, a fost elaborat la nivel interinstituțional de Consiliu, CCE și Curtea de Justiție și, prin urmare, generează economii substanțiale la buget și, de asemenea, aduce beneficii în termeni de eficiență pentru cele trei instituții implicate;

               4.

               salută, de asemenea, cooperarea fructuoasă interinstituțională cu Curtea de Justiție în ceea ce privește formarea profesională;

               5.

               constată că raportul pe 2007 al auditorului intern al CCE a fost în foarte mare măsură pozitiv, acesta concluzionând că proiectul de construcție a clădirii K2 a fost gestionat eficient și că această clădire a fost livrată cu mai multe luni înainte de termen, iar proiectul s-a încadrat în pachetul financiar bugetar prevăzut; salută în acest context faptul că cele mai multe recomandări formulate de auditorul intern au fost acceptate și integrate în planuri de acțiune corective;

               6.

               constată că doi noi membri s-au alăturat CCE în cursul exercițiului 2007 după aderarea Bulgariei și României; ia act de faptul că principiul de organizare inițial al funcției europene de audit – un membru din fiecare stat membru – a condus la o organizație guvernată de un colegiu de 27 de membri; este convins că această structură și-a atins limitele și că sunt necesare o reformă profundă și consolidarea structurilor de audit extern ale Uniunii Europene; subliniază faptul că, cu cât este mai puternică CCE, cu atât este puternică autoritatea care acordă descărcarea de gestiune și cu atât mai bun este controlul asupra executivului; invită, prin urmare, statele membre să lanseze discuții privind o reformă a CCE și să includă Parlamentul în aceste discuții;

               7.

               observă că în decembrie 2008 a fost emis un raport de „evaluare la nivel de omologi” (peer review) alcătuit de o echipă internațională de evaluare la nivel de omologi; regretă faptul că raportul în cauză nu a abordat problema fundamentală reprezentată de incertitudinea cu privire la caracterul adecvat al actualei structuri a funcției de audit extern a Uniunii;

               8.

               constată, în legătură cu declarațiile de interese financiare ale membrilor, că, în conformitate cu Codul de conduită al CCE, membrii CCE prezintă o declarație privind interesele financiare și alte active (printre care acțiuni, obligațiuni convertibile și certificate de investiții, dar și proprietăți funciare și proprietăți imobiliare, precum și activitățile profesionale ale soțiilor/soților lor) Președintelui CCE, care garantează păstrarea lor în condiții de confidențialitate, iar aceste declarații nu se publică;

               9.

               își reiterează solicitarea ca, în principiu și în interesul transparenței, membrii tuturor instituțiilor să aibă obligația de a prezenta o declarație de interese financiare, care să fie accesibilă pe internet printr-un registru public; nu este de acord ca, așa cum s-a sugerat, CCE să aștepte până când va fi pus la dispoziție un format standardizat aplicabil tuturor instituțiilor UE; propune numirea unor ofițeri de monitorizare independenți în fiecare instituție, a căror sarcină să fie prezentarea de rapoarte anuale și publice privind declarațiile primite;

               10.

               solicită CCE, în acest context, să includă în următorul său raport de activitate un capitol care să prezinte în detaliu măsurile luate în cursul anului ca urmare deciziilor anterioare de descărcare de gestiune adoptate de Parlament, raport care să includă posibile explicații pentru cazurile în care nu a dat curs recomandărilor formulate;

               11.

               constată că, în pofida modificărilor aduse Regulamentului financiar, normele sale privind achizițiile publice rămân excesiv de greoaie pentru instituțiile mai mici, ca de exemplu CCE, în special cu privire la procedurile de ofertare pentru contractele cu o valoare relativ mică; invită Comisia ca, în viitor, atunci când desfășoară activitățile preliminare elaborării de propuneri de modificare a Regulamentului financiar, să consulte pe larg Secretarul General și administrația CCE pentru a se asigura că preocupările acestora sunt luate pe deplin în considerare la elaborarea proiectului final.

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 286, 10.11.2008, p. 1.

      (4)  JO C 318, 12.12.2008, p. 1.

      (5)  JO C 287, 10.11.2008, p. 111.

      (6)  JO L 248, 16.9.2002, p. 1.

      (7)  2005: 107,5 milioane EUR.


title: Decizia (UE, Euratom) 2015/1616 a Parlamentului European din 29 aprilie 2015 privind descărcarea de gestiune pentru execuția bugetului general al Uniunii Europene aferent exercițiului financiar 2013, Secțiunea III – Comisia și agențiile executive

text:
               30.9.2015

               RO

               Jurnalul Oficial al Uniunii Europene

               L 255/25

      DECIZIA (UE, EURATOM) 2015/1616 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului general al Uniunii Europene aferent exercițiului financiar 2013, Secțiunea III – Comisia și agențiile executive
      PARLAMENTUL EUROPEAN,

                  —

                  având în vedere bugetul general al Uniunii Europene pentru exercițiul financiar 2013 (1),

                  —

                  având în vedere conturile anuale consolidate ale Uniunii Europene pentru exercițiul financiar 2013 [COM(2014) 510 – C8-0140/2014] (2),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2012 [COM(2014) 607] și documentele de lucru ale serviciilor Comisiei care însoțesc raportul în cauză [SWD(2014) 285] și SWD(2014) 286),

                  —

                  având în vedere Comunicarea Comisiei din 11 iunie 2014 intitulată „Sinteza realizărilor Comisiei în materie de gestiune în 2013” [COM(2014) 342],

                  —

                  având în vedere Raportul anual al Comisiei privind evaluarea finanțelor Uniunii pe baza rezultatelor obținute [COM(2014) 383] și documentele de lucru ale serviciilor Comisiei care însoțesc raportul în cauză [SWD(2014) 200 și SWD(2014) 201],

                  —

                  având în vedere Raportul anual al Comisiei către autoritatea care acordă descărcarea de gestiune privind auditurile interne efectuate în 2013 [COM(2014) 615] și documentul de lucru al serviciilor Comisiei care însoțește raportul în cauză [SWD(2014) 293],

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2013, însoțit de răspunsurile instituțiilor (3), și rapoartele speciale ale Curții de Conturi,

                  —

                  având în vedere diferitele decizii și recomandări ale Ombudsmanului cu privire la activitatea Comisiei, precum și punerea în aplicare de către instituție a acestor recomandări în interesul cetățenilor,

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune care trebuie acordată Comisiei cu privire la execuția bugetară pentru exercițiul financiar 2013 (05303/2015 – C8-0053/2015),

                  —

                  având în vedere articolele 317, 318 și 319 din Tratatul privind Funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

                  —

                  având în vedere articolul 93 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizele celorlalte comisii interesate (A8-0101/2015),

                  A.

                  întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în conformitate cu articolul 317 din Tratatul privind funcționarea Uniunii Europene, Comisia îndeplinește aceste sarcini în cooperare cu statele membre și pe propria răspundere, în conformitate cu principiul bunei gestiuni financiare,

         1.

            acordă Comisiei descărcarea de gestiune pentru execuția bugetului general al Uniunii Europene aferent exercițiului financiar 2013;

         2.

            își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2013, secțiunea III – Comisia și agențiile executive,precum și în rezoluția sa din 29 aprilie 2015 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2013 (7);

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții, precum și parlamentelor naționale și instituțiilor de control naționale și regionale ale statelor membre și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO L 66, 8.3.2013.

         (2)  JO C 403, 13.11.2014, p. 1.

         (3)  JO C 398, 12.11.2014, p. 1.

         (4)  JO C 403, 13.11.2014, p. 128.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.

         (7)  Texte adoptate la acea dată, P8_TA(2015)0119 (a se vedea pagina 68 din prezentul Jurnal Oficial).


title: Decizia Consiliului European din 1 decembrie 2009 de alegere a președintelui Consiliului European

text:
               2.12.2009

               RO

               Jurnalul Oficial al Uniunii Europene

               L 315/48

      DECIZIA CONSILIULUI EUROPEAN

   din 1 decembrie 2009
   de alegere a președintelui Consiliului European
   (2009/879/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 15 alineatul (5),
   întrucât:

               (1)

               Tratatul de la Lisabona instituie noua funcție de președinte al Consiliului European.

               (2)

               Președintele Consiliului European ar trebui ales,

         ADOPTĂ PREZENTA DECIZIE:
   Articolul 1
   Dl Herman VAN ROMPUY este ales prin prezenta decizie în calitate de președinte al Consiliului European pentru perioada 1 decembrie 2009 - 31 mai 2012.
   Articolul 2
   Prezenta decizie se notifică dlui Herman VAN ROMPUY de către Secretarul General al Consiliului.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 decembrie 2009.

            Pentru Consiliul European

            Președintele

         F. REINFELDT


title: Decizia Comisiei din 21 aprilie 1995 de stabilire a garanțiilor suplimentare cu privire la salmonella pentru transporturile de găini ouătoare către Finlanda și Suedia

text:
               03/Volumul 16

               RO

               Jurnalul Ofícial al Uniunii Europene

               222

         31995D0161

               L 105/44

               JURNALUL OFÍCIAL AL UNIUNII EUROPENE

      DECIZIA COMISIEI

   din 21 aprilie 1995
   de stabilire a garanțiilor suplimentare cu privire la salmonella pentru transporturile de găini ouătoare către Finlanda și Suedia
   (95/161/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 9 alineatul (2) litera (b),
   întrucât Comisia a aprobat programele operaționale prezentate de Finlanda și Suedia privind controlul salmonellei; întrucât aceste programe includ măsuri speciale pentru găinile ouătoare (păsări pentru producție crescute în vederea producerii de ouă pentru consum);
   întrucât, la 10 iunie 1994, Comitetul veterinar a stabilit lista serotipurilor invazive de salmonella pentru păsările de curte;
   întrucât ar trebui să se stabilească garanții echivalente cu cele puse în aplicare de către Finlanda și Suedia în cadrul programelor lor operaționale;
   întrucât aceste garanții suplimentare trebuie să se bazeze în special pe o examinare microbiologică a păsărilor de curte care urmează să fie trimise în Finlanda și Suedia;
   întrucât ar trebui să se stabilească norme pentru examinarea microbiologică a probelor prin stabilirea metodei de prelevare a probelor, a numărului de probe care trebuie prelevate și a metodei microbiologice de examinare a probelor;
   întrucât aceste garanții nu ar trebui să se aplice efectivelor care fac obiectul unui program recunoscut ca fiind echivalent cu cel pus în aplicare de Finlanda și Suedia;
   întrucât Finlanda și Suedia ar trebui să aplice, pentru transporturile provenite din țări terțe, cerințe de import cel puțin la fel de severe cu cele stabilite în prezenta decizie;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Găinile ouătoare (păsările pentru producție crescute în vederea producerii de ouă pentru consum) destinate Finlandei și Suediei sunt supuse unui test microbiologic, efectuat prin prelevarea de probe de la efectivul de origine.
   Articolul 2
   Testul microbiologic menționat la articolul 1 se efectuează în conformitate cu anexa I.
   Articolul 3
   (1)   Găinile ouătoare destinate Finlandei și Suediei sunt însoțite de certificatul prezentat în anexa II.
   (2)   Certificatul prevăzut la alineatul (1) poate:

               —

               să fie însoțit de modelul 3 de certificat prevăzut de anexa IV la Directiva 90/539/CEE sau

               —

               să fie inclus în certificatul menționat la prima liniuță.

         Articolul 4
   Garanțiile suplimentare prevăzute de prezenta decizie nu se aplică efectivelor care fac obiectul unui program recunoscut, în conformitate cu procedura stabilită la articolul 32 din Directiva 90/539/CEE, ca fiind echivalent cu cel pus în aplicare de Finlanda și Suedia.
   Articolul 5
   Prezenta decizie se revizuiește până la 31 decembrie 1996. Revizuirea se face pe baza unui raport întocmit de Finlanda și Suedia care ține seama de experiența acumulată, prezentat până la 30 septembrie 1996.
   Articolul 6
   Prezenta decizie se adresează statelor membre.

      Adoptată la Bruxelles, 21 aprilie 1995.

            Pentru Comisie

         Franz FISCHLER

            Membru al Comisiei

      (1)  JO L 303, 31.10.1990, p. 6.
   ANEXA I
   1.   Norme generale
   Efectivul de origine trebuie să fie izolat timp de 15 zile.
   Testul microbiologic trebuie să fie efectuat în intervalul de 10 zile anterior expedierii lotului.
   Testul microbiologic trebuie să includă următoarele serotipuri invazive:

               —

                  Salmonella gallinarum;

               —

                  Salmonella pullorum;

               —

                  Salmonella enteritidis;

               —

                  Salmonella berta;

               —

                  Salmonella typhimurium;

               —

                  Salmonella thompson;

               —

                  Salmonella infantis.

         2.   Metoda de prelevare a probelor
   Se prelevă, în mod aleatoriu, probe combinate de materiale fecale, fiecare probă fiind compusă din probe separate de materiale fecale proaspete și cântărind cel puțin un gram, dintr-un anumit număr de puncte din adăpostul în care sunt ținute păsările sau, atunci când păsările au acces liber la mai multe adăposturi din cadrul unei exploatații, din fiecare grup de adăposturi de pe exploatația în care sunt ținute păsările.
   3.   Numărul de probe care urmează a fi prelevate
   Numărul de probe trebuie să permită depistarea salmonellei în proporție de 5 % cu o precizie de 95 %.
   4.   Testul microbiologic pentru examinarea probelor
   Izolarea salmonellei ar trebui să se efectueze utilizând metoda standardizată ISO 6579:1993 a Organizației Internaționale de Standardizare.
   ANEXA II
   CERTIFICAT


title: Decizia Comisiei din 20 decembrie 1995 de suspendare, în temeiul Regulamentului (CE) nr. 3286/94 al Consiliului privind obstacolele în calea comerțului, a procedurii privind reproducerea neautorizată a înregistrărilor sonore din Comunitate în Thailanda și efectele sale asupra comerțului comunitar cu înregistrări sonore

text:
Anunţ juridic important

|

31996D0040

Jurnalul Oficial L 011 , 16/01/1996 p. 0007 - 0008 ediţie specială în limba cehă capitol 11 volum 23 p. 305  - 306 ediţie specială în limba estonă capitol 11 volum 23 p. 305  - 306 ediţie specială în limba maghiară capitol 11 volum 23 p. 305  - 306 ediţie specială în limba lituaniană capitol 11 volum 23 p. 305  - 306 LV.ES capitol 11 volum 23 p. 305  - 306 MT.ES capitol 11 volum 23 p. 305  - 306 PL.ES capitol 11 volum 23 p. 305  - 306 SK.ES capitol 11 volum 23 p. 305  - 306 ediţie specială în limba slovenă capitol 11 volum 23 p. 305  - 306

		19951220Decizia Comisieidin 20 decembrie 1995de suspendare, în temeiul Regulamentului (CE) nr. 3286/94 al Consiliului privind obstacolele în calea comerțului, a procedurii privind reproducerea neautorizată a înregistrărilor sonore din Comunitate în Thailanda și efectele sale asupra comerțului comunitar cu înregistrări sonore(96/40/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 3286/94 al Consiliului din 22 decembrie 1994 privind adoptarea procedurile comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului [1], astfel cum a fost modificat ultima dată prin Regulamentul (CE) nr. 365/95 [2], în special articolele 11 și 14,după consultarea Comitetului consultativ,întrucât:La 5 iunie 1991, Comisia a fost sesizată cu privire la o plângere, în temeiul Regulamentului (CEE) nr. 2641/84 al Consiliului din 17 septembrie 1984 privind consolidarea politicii comerciale comune, în special în domeniul apărării împotriva practicilor comerciale ilicite [3], astfel cum a fost modificat ultima dată prin Regulamentul (CE) nr. 522/94 [4], depusă de biroul european al Federației Internaționale a Industriei Fonografice (IFPI), care reprezintă practic toți producătorii de înregistrări sonore din Comunitate. În plângere se susține că, în Thailanda, reproducerea neautorizată a înregistrărilor sonore din Comunitate are loc pe o scară largă, provocând prejudicii industriei comunitare, în special prin efectele asupra exportului de înregistrări sonore din Comunitate către Thailanda, precum și către alte piețe terțe.Dat fiind că plângerea furnizează probe suficiente, în sensul articolului 6 alineatul (1) din Regulamentul (CEE) nr. 2641/84, cu privire la existența practicilor ilicite din partea Thailandei și a unui prejudiciu care decurge din acestea, Comisia a anunțat, într-un aviz publicat în Jurnalul Oficial al Comunităților Europene [5], deschiderea unei proceduri de examinare privind reproducerea neautorizată a înregistrărilor sonore din Comunitate în Thailanda.Ca urmare a deschiderii procedurii, Comisia a procedat la o examinare în fapt și în drept și, la 20 februarie 1992, a prezentat raportul său Comitetului consultativ instituit în conformitate cu Regulamentul (CEE) nr. 2641/84. S-a constatat că, în perioada de referință, în special din cauza faptului că autoritățile thailandeze nu aplicau corect legislația thailandeză în vigoare la momentul respectiv în domeniul drepturilor de autor, reproducerile neautorizate ale înregistrărilor sonore (din repertoriul internațional) atinseseră un nivel de 90 % și că această situație aducea un prejudiciu considerabil industriei comunitare, în special sub forma pierderilor din vânzări pe piața thailandeză (precum și pe alte piețe din țările terțe). Prin urmare, s-a dovedit că Thailanda și-a încălcat obligațiile internaționale de a le asigura producătorilor comunitari de înregistrări sonore o protecție corespunzătoare împotriva reproducerilor neautorizate ale produselor lor. Această obligație derivă din dispozițiile privind tratamentul național prevăzute la articolul 4 din Actul de la Berlin al Convenției de la Berna privind protecția operelor literare și artistice al cărei semnatar este și Thailanda.Comisia a ținut consultări cu autoritățile thailandeze, în urma cărora guvernul thailandez s-a angajat, în septembrie 1992, să reducă reproducerea neautorizată a înregistrărilor sonore din Comunitate la un nivel neglijabil în cea mai scurtă perioadă de timp posibilă și, într-un prim stadiu, să ajungă la o reducere substanțială în termen de un an.Pe baza acestui angajament, cu avizul favorabil al Comitetului consultativ și sub rezerva evaluării periodice a situației, nici o etapă nouă a procedurii nu pare oportună în viitorul apropiat.În decembrie 1993, s-a efectuat o misiune în Thailanda pentru evaluarea progreselor realizate. În urma acestei misiuni, Comisia a prezentat din nou un raport comitetului instituit în conformitate cu Regulamentul (CEE) nr. 2641/84. Primele concluzii ale misiunii arătau că nivelul efectiv al reproducerii neautorizate a casetelor audio a scăzut cu aproximativ 50 % în cursul primului an de la data asumării angajamentului de către Guvernul thailandez, ceea ce confirmă voința acestuia din urmă de a-și respecta angajamentul. Cu toate acestea, în continuare, progresele au fost mai lente și, în plus, au început să apară semne de întrebare cu privire la posibila reapariție a reproducerilor neautorizate ale înregistrărilor sonore, în special ca urmare a vânzării de compact discuri reproduse în mod neautorizat. În acest context și cu avizul favorabil al Comitetului consultativ, s-a dovedit că trebuie să se acorde un termen suplimentar Thailandei pentru a-i da posibilitatea să adopte noua legislație privind drepturile de autor, al cărei proiect era deja în curs de discuție la Comisia parlamentară și cuprindea dispoziții mai eficiente pentru combaterea pirateriei și pentru aplicarea efectivă a legislației.Din informațiile de care dispune Comisia rezultă că, de la începutul anului 1994, nu a existat nici o evoluție pozitivă importantă în ceea ce privește nivelul real al reproducerilor neautorizate ale înregistrărilor sonore comunitare. Dimpotrivă, din punct de vedere legislativ, situația a evoluat în mod pozitiv. Noua lege thailandeză privind drepturile de autor, intrată în vigoare la 21 martie 1995, conține numeroase dispoziții menite să simplifice procedura împotriva autorilor de reproduceri ilicite și să cuprindă elementul de descurajare necesar în ceea ce privește contravenienții potențiali sau reali, în special prin înăsprirea sancțiunilor.În aceste condiții și ținând seama de nivelul la fel de ridicat al reproducerilor neautorizate, în ceea ce privește în special compact discurile, și din perspectiva unei reduceri permanente a acestei reproduceri la un nivel neglijabil în urma aplicării efective a noii legislații thailandeze, Comisia consideră că nici încheierea procedurii, nici adoptarea unor măsuri de politică comercială împotriva Thailandei nu sunt oportune în acest stadiu. Cu toate acestea, este necesar ca situația să fie monitorizată atent în continuare.De la 1 ianuarie 1995, Regulamentul (CE) nr. 3286/94 de abrogare a Regulamentului (CEE) nr. 2641/84 se aplică prezentei proceduri.Articolul 11 alineatul (2) litera (a) din Regulamentul (CE) nr. 3286/94 prevede posibilitatea de a suspenda oficial o procedură. În acest caz, Comisia are sarcina de a controla buna aplicare a măsurilor luate de țara terță în cauză, în conformitate cu articolul 11 alineatul (2) litera (b) din același regulament.În conformitate cu articolul 13 alineatul (1) din Regulamentul (CE) nr. 3286/94, prezenta decizie de suspendare este adoptată în conformitate cu articolul 14 din același regulament. Acesta dispune, în special, adoptarea de către Comisie a unei decizii, pe care o comunică statelor membre și care se aplică de la expirarea termenului de 10 zile în cazul în care nici un stat membru nu a sesizat Consiliul în acest termen.De asemenea, este necesar să se reamintească faptul că articolul 11 alineatul (2) litera (c) din Regulamentul (CE) nr. 3286/94 prevede că atunci când măsurile luate de țările terțe au fost anulate, suspendate sau puse în aplicare în mod necorespunzător sau atunci când Comisia are motive să creadă acest lucru sau, în sfârșit, atunci când cererii de informații formulate de Comisie nu i se dă curs, orice măsură de politică comercială poate fi adoptată în conformitate cu dispozițiile corespunzătoare ale regulamentului.În consecință, procedura privind reproducerea neautorizată a înregistrărilor sonore comunitare în Thailanda ar trebui suspendată, iar Comisia ar trebui să continue monitorizarea situației în mod permanent și să informeze periodic Comitetul consultativ instituit în conformitate cu Regulamentul (CE) nr. 3286/94,DECIDE:Articolul 1Procedura privind reproducerea neautorizată a înregistrărilor sonore comunitare în Thailanda se suspendă.Articolul 2Prezenta decizie se aplică de la data publicării în Jurnalul Oficial al Comunităților Europene.Adoptată la Bruxelles, 20 decembrie 1995.Pentru ComisieLeon BrittanVicepreședinte[1] JO L 349, 31.12.1994, p. 71.[2] JO L 41, 23.2.1995, p. 3.[3] JO L 252, 20.9.1984, p. 1.[4] JO L 66, 10.3.1994, p. 10.[5] JO C 189, 20.7.1991, p. 26.--------------------------------------------------


title: Decizia (PESC) 2017/1160 a Comitetului politic și de securitate din 26 iunie 2017 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) (EUTM Somalia/1/2017)

text:
               30.6.2017

               RO

               Jurnalul Oficial al Uniunii Europene

               L 167/37

         DECIZIA (PESC) 2017/1160 A COMITETULUI POLITIC ȘI DE SECURITATE
   din 26 iunie 2017
   privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) (EUTM Somalia/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (1), în special articolul 5,
   întrucât:

               (1)

               În temeiul articolului 5 alineatul (1) din Decizia 2010/96/PESC, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile corespunzătoare referitoare la controlul politic și la conducerea strategică a misiunii militare a Uniunii Europene pentru a contribui la instruirea forțelor de securitate somaleze (EUTM Somalia), inclusiv deciziile de numire a următorilor comandanți ai misiunii UE.

               (2)

               La 15 martie 2016, COPS a adoptat Decizia (PESC) 2016/396 (2) de numire a generalului de brigadă Maurizio MORENA în funcția de comandant al misiunii UE pentru EUTM Somalia.

               (3)

               Decizia (UE) 2017/971 a Consiliului (3) a modificat lanțul de comandă al EUTM Somalia. În consecință, Decizia (PESC) 2016/396 a fost abrogată, iar generalul de brigadă Maurizio MORENA a fost numit comandant al forței misiunii UE pentru EUTM Somalia.

               (4)

               La 10 martie 2017, Italia a propus numirea colonelului Pietro ADDIS pentru a-i succede generalului de brigadă Maurizio MORENA în funcția de comandant al forței misiunii UE pentru EUTM Somalia.

               (5)

               La 23 mai 2017, Comitetul militar al UE a recomandat COPS numirea colonelului Pietro ADDIS pentru a-i succede generalului de brigadă Maurizio MORENA în funcția de comandant al forței misiunii UE pentru EUTM Somalia începând cu 1 iulie 2017.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Colonelul Pietro ADDIS este numit comandant al forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) începând cu 1 iulie 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 26 iunie 2017.

            Pentru Comitetul politic și de securitate

            Președintele

         W. STEVENS

      (1)  JO L 44, 19.2.2010, p. 16.

      (2)  Decizia (PESC) 2016/396 a Comitetului politic și de securitate din 15 martie 2016 privind numirea comandantului misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) și de abrogare a Deciziei (PESC) 2015/173 (EUTM Somalia/1/2016) (JO L 73, 18.3.2016, p. 99).

      (3)  Decizia (UE) 2017/971 a Consiliului din 8 iunie 2017 de stabilire a modalităților de planificare și conducere pentru misiunile PSAC militare neexecutive ale UE și de modificare a Deciziilor 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze, 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali) și (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 146, 9.6.2017, p. 133).


title: Decizia Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți

text:
Anunţ juridic important

|

32006D0507

Jurnalul Oficial L 209 , 31/07/2006 p. 0001 - 0002 Jurnalul Oficial L 076 , 16/03/2007 p. 0144 - 0145

		20041014Decizia Consiliuluidin 14 octombrie 2004privind încheierea, în numele Comunității Europene, a Convenției de la Stockholm privind poluanții organici persistenți(2006/507/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) primul paragraf prima teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social European [2],întrucât:(1) Promovarea pe plan internațional a măsurilor pentru a face față problemelor regionale sau planetare de mediu este unul din obiectivele politicii Comunității din domeniul mediului, în conformitate cu articolul 174 din tratat.(2) În 1998, Consiliul a autorizat Comisia să participe, în numele Comunității, la negocierile cu privire la Convenția privind poluații organici persistenți, sub egida Programului pentru Mediu al Organizației Națiunilor Unite. Comisia a participat la aceste negocieri împreună cu statele membre.(3) Convenția de la Stockholm privind poluații organici persistenți (denumită în continuare "convenția") a fost adoptată la Stockholm, la 22 mai 2001.(4) Această convenție constituie un cadru, bazat pe principiul precauției, pentru eliminarea producției, a utilizării, a importului și a exportului celor mai importanți doisprezece poluanți organici persistenți inițiali cu caracter prioritar, precum și pentru manipularea, evacuarea și eliminarea lor în condiții optime de siguranță sau pentru reducerea emisiilor care rezultă din producția neintenționată de anumiți poluanți organici persistenți. De asemenea, convenția stabilește normele pentru înscrierea de noi substanțe chimice în convenție.(5) Comunitatea, cele cincisprezece state membre din perioada respectivă și opt dintre noile state membre au semnat convenția în cadrul unei Conferințe a plenipotențiarilor, care a avut loc la Stockholm, între 22 și 23 mai 2001.(6) Convenția este deschisă pentru ratificare, acceptare sau aprobare de către state și organizații regionale de integrare economică.(7) În sensul convenției, organizațiile regionale de integrare economică trebuie să prezinte, în instrumentele lor de ratificare, de acceptare, de aprobare sau de aderare, sfera competenței lor în domeniile reglementate de convenție.(8) Comunitatea adoptă deja instrumentele privind problemele reglementate de convenție, în special Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE [3], Regulamentul (CE) nr. 304/2003 al Parlamentului European și al Consiliului din 28 ianuarie 2003 privind exportul și importul de produse chimice periculoase [4] și Directiva 96/59/CE a Consiliului din 16 septembrie 1996 privind eliminarea bifenililor policlorurați și a terfenililor policlorurați (PCB și TPC) [5].(9) Convenția contribuie la realizarea obiectivelor politicii comunitare din domeniul mediului. Prin urmare, Comunitatea trebuie să aprobe convenția în cauză cât mai curând posibil.(10) În cazul în care se adoptă o modificare a anexei A, B sau C sau a anexelor suplimentare la convenție, Comisia ar trebui să prevadă punerea sa în aplicare în cadrul Regulamentului (CE) nr. 850/2004 sau al oricărui alt act legislativ comunitar aplicabil. În cazul în care nu se pune în aplicare nici o modificare în anul următor datei comunicării de către depozitar a adoptării modificării și pentru a evita orice caz de nerespectare, Comisia trebuie să comunice aceasta depozitarului,DECIDE:Articolul 1Convenția de la Stockholm privind poluanții organici persistenți, denumită în continuare "convenția", se aprobă în numele Comunității.Textul convenției se atașează la prezenta decizie.Articolul 2(1) În cazul în care modificarea anexelor A, B sau C sau a anexelor suplimentare la convenție nu se aplică în anexele la Regulamentul (CE) nr. 850/2004 sau la orice act legislativ comunitar aplicabil în termen de un an de la data comunicării de către depozitar a adoptării modificării, Comisia comunică aceasta depozitarului, în conformitate cu articolul 22 din convenție.(2) În cazul în care se aplică o modificare a anexelor A, B sau C sau a anexelor suplimentare la convenție după notificarea menționată la alineatul (1), Comisia își retrage de îndată notificarea.Articolul 3(1) Președintele Consiliului este autorizat să desemneze persoana sau persoanele împuternicite să depună instrumentul de aprobare, în numele Comunității Europene, la Secretarul General al Organizației Națiunilor Unite, în conformitate cu articolul 25 alineatul (1) din convenție.(2) Președintele Consiliului este autorizat să desemneze persoana sau persoanele împuternicite să depună, în numele Comunității, declarația de competență care figurează în anexa la prezenta decizie, în conformitate cu articolul 25 alineatul (3) din convenție.Adoptată la Luxemburg, 14 octombrie 2004.Pentru ConsiliuPreședinteleP. Van Geel[1] JO C 87 E, 7.4.2004, p. 495.[2] JO C 32, 5.2.2004, p. 45.[3] JO L 158, 30.4.2004, p. 7.[4] JO L 63, 6.3.2003, p. 1. Regulament astfel cum a fost modificat ultima dată prin Regulamentul (CE) nr. 777/2006 (JO L 136, 24.5.2006, p. 3).[5] JO L 243, 24.9.1996, p. 31.--------------------------------------------------


title: Decizia (UE) 2016/2164 a Băncii Centrale Europene din 30 noiembrie 2016 privind aprobarea volumului emisiunii de monede metalice în 2017 (BCE/2016/43)

text:
               8.12.2016

               RO

               Jurnalul Oficial al Uniunii Europene

               L 333/73

         DECIZIA (UE) 2016/2164 A BĂNCII CENTRALE EUROPENE
   din 30 noiembrie 2016
   privind aprobarea volumului emisiunii de monede metalice în 2017 (BCE/2016/43)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (2),
   având în vedere Decizia (UE) 2015/2332 a Băncii Centrale Europene din 4 decembrie 2015 privind cadrul procedural pentru aprobarea volumului emisiunii de monede metalice euro (BCE/2015/43) (1), în special articolul 2,
   întrucât:

               (1)

               De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre a căror monedă este euro.

               (2)

               Cele 19 state membre a căror monedă este euro au transmis BCE solicitările lor privind aprobarea volumului emisiunii de monede metalice prevăzut pentru 2017, însoțite de note explicative privind metodologia de prognozare. Unele dintre aceste state membre au furnizat și informații suplimentare privind monedele de circulație, atunci când aceste informații au fost disponibile și considerate importante de către statele membre în cauză pentru a fundamenta solicitarea aprobării.

               (3)

               Întrucât dreptul statelor membre de a emite monede metalice euro este supus aprobării de către BCE a volumului emisiunii, volumele aprobate de BCE nu pot fi depășite de statele membre fără aprobarea prealabilă a BCE,

         ADOPTĂ PREZENTA DECIZIE:
   Articolul 1
   Aprobarea volumului emisiunii de monede metalice euro prevăzut pentru 2017
   BCE aprobă volumul emisiunii de monede metalice euro de către statele membre a căror monedă este euro prevăzut pentru 2017, astfel cum figurează în tabelul următor:

               (în milioane EUR)

               Volumul de monede metalice euro aprobat pentru emisiune în 2017

               Monede de circulație

               Monede de colecție
               (care nu sunt destinate circulației)

               Volumul emisiunii de monede metalice

               Belgia

               51,0

               1,0

               52,0

               Germania

               419,0

               219,0

               638,0

               Estonia

               9,7

               0,3

               10,0

               Irlanda

               30,7

               0,8

               31,5

               Grecia

               106,3

               0,6

               106,9

               Spania

               359,3

               30,0

               389,3

               Franța

               224,3

               51,0

               275,3

               Italia

               94,2

               1,8

               96,0

               Cipru

               14,0

               0,1

               14,1

               Letonia

               16,3

               0,3

               16,6

               Lituania

               30,0

               0,3

               30,3

               Luxemburg

               17,7

               0,2

               17,9

               Malta

               10,2

               0,2

               10,4

               Țările de Jos

               25,0

               4,0

               29,0

               Austria

               87,2

               181,8

               269,0

               Portugalia

               62,0

               3,0

               65,0

               Slovenia

               24,0

               2,0

               26,0

               Slovacia

               15,6

               1,4

               17,0

               Finlanda

               35,0

               10,0

               45,0

               Total

               1 631,5

               507,8

               2 139,3

         Articolul 2
   Producerea de efecte
   Prezenta decizie produce efecte de la data notificării sale către destinatari.
   Articolul 3
   Destinatari
   Prezenta decizie se adresează statelor membre a căror monedă este euro.

      Adoptată la Frankfurt pe Main, 30 noiembrie 2016.

            Președintele BCE

         Mario DRAGHI

      (1)  JO L 328, 12.12.2015, p. 123.


title: 2008/44/CE: Decizia Consiliului din 20 decembrie 2007 de numire a unui membru grec în cadrul Comitetului Regiunilor

text:
               15.1.2008

               RO

               Jurnalul Oficial al Uniunii Europene

               L 11/7

      DECIZIA CONSILIULUI

   din 20 decembrie 2007
   de numire a unui membru grec în cadrul Comitetului Regiunilor
   (2008/44/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului grec,
   întrucât:

               (1)

               La 24 ianuarie 2006 Consiliul a adoptat Decizia 2006/116/CE privind numirea membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un loc de membru în cadrul Comitetului Regiunilor a devenit vacant ca urmare a demisiei doamnei Fofi GENNIMATA,

         DECIDE:
   Articolul 1
   Este numită în calitate de membru al Comitetului Regiunilor pentru durata restantă a mandatului, respectiv până la 25 ianuarie 2010:
   doamna Evangelia SCHINARAKI-ILIAKI, prefectul orașului Heraklion din Creta.
   Articolul 2
   Prezenta decizie intră în vigoare la data adoptării ei.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

      (1)  JO L 56, 25.2.2006, p. 75.